«Հայաստանի մանուկներ» հիմնադրամի փոխտնօրեն, վարչական հարցերով ղեկավար Ինեսա Գրիգորյանն էլ նշեց, որ արդեն 14 տարի հիմնադրամը տարբեր ծրագրեր է իրականացնում գյուղական համայնքներում. «Շատ ուրախ ենք, որ տարեցտարի մենք ավելի շատ տաղանդավոր երեխաների ենք բացահայտում: Տարիներ շարունակ աշխատում ենք, սակայն չենք դադարում զարմանալ, թե որքան տաղանդավոր են հայ երեխաներն ու երիտասարդները: Ուրախ ենք, որ կարողանում ենք հայտնաբերել երեխաների տաղանդը եւ զարգացնել նմանատիպ խմբակների շնորհիվ»: